"ไทยพาณิชย์" ลุยเปิดเซอร์วิสเซ็นเตอร์เพิ่ม
ไทยพาณิชย์เล็งเปิดสาขาเซอร์วิสเซ็นเตอร์เพิ่ม 4-5 แห่งปีนี้ หลังผลตอบรับเยี่ยม หวังช่วยแก้เคสยากๆ ให้ลูกค้า
22 ม.ค. 2561

ไทยพาณิชย์เล็งเปิดสาขาเซอร์วิสเซ็นเตอร์เพิ่ม 4-5 แห่งปีนี้ หลังผลตอบรับเยี่ยม หวังช่วยแก้เคสยากๆ ให้ลูกค้านายธนา เธียรอัจฉริยะ รองผู้จัดการอาวุโสการตลาด ธนาคารไทยพาณิชย์ เปิดเผยว่า รูปแบบสาขา เอสซีบี เซอร์วิส เซ็นเตอร์ ที่ให้บริการหลังการขายแก่ลูกค้าของธนาคารจะเปิดให้บริการเพิ่มขึ้นอีก 4-5 แห่ง ในปี 2561 โดยเลือกพื้นที่ที่มีลูกค้าหนาแน่นหรือได้รับการร้องเรียนมากๆ ซึ่งอาจจะเป็นในกรุงเทพฯ หรือเมืองใหญ่ ขณะเดียวกันจะพิจารณาว่าจะเปิดแผนกเซอร์วิส เซ็นเตอร์ หรือเปิดเป็นบูธภายในสาขาว่าจะเหมาะสมหรือไม่ทั้งนี้ สาขาเซอร์วิส เซ็นเตอร์ ที่แม้จะเปิดเพียง 1 แห่ง ที่ห้างสรรพสินค้าเซ็นทรัลเวิลด์ ชั้น 5 ได้รับผลการตอบรับที่น่าพอใจ มีผู้ใช้บริการวันละประมาณ 100 คน ซึ่งในแต่ละกรณีที่มีส่วนช่วยแก้ปัญหาให้ลูกค้าทั้งที่เดินเข้ามาเอง ลูกค้าที่คอลเซ็นเตอร์ส่งมา รวมทั้งลูกค้าที่ติดข้อจำกัดที่สาขา มาที่เซอร์วิส เซ็นเตอร์ สามารถแก้ปัญหาให้ได้ ซึ่งการเปิดช่องทางนี้ทำให้ธนาคารได้เรียนรู้สิ่งใหม่มากขึ้นอย่างไรก็ดี ยังไม่เคยเจอลูกค้าที่มีปัญหาการใช้บริการทางการเงินของธนาคารที่เป็นปัญหาหนักๆ ซึ่งเป็นสัญญาณที่ดี แต่ถ้ามีกรณีศึกษาใหญ่ๆ จะได้ทดสอบว่าระบบและกระบวนการแก้ปัญหาที่เตรียมไว้รองรับได้หรือไม่ ซึ่งให้คอลเซ็นเตอร์ส่งเคสหนักๆ  มาให้เซอร์วิส เซ็นเตอร์ ช่วยแก้ไขอีกทางหนึ่งด้วย